Εισαγωγή

Όλη δόξα, όλη χάρη

άγια μέρα ξημερώνει

και της λευτεριάς η μνήμη

μας μεθάει, μας θαμπώνει.

Το σχολειό τα γιορτινά του

ντύθηκε και καρτερεί.

Αντηχούν σ’ όλη τη χώρα

τα τραγούδια κι οι χοροί.

Σήμερα γιορτάζει

η πατρίδα μας η Ελλάδα

και παντού το φως σκορπίζει

σαν ακοίμητη λαμπάδα.

Τη μέρα αυτή τη δόξασε

η ορμή του ’21

τη βλόγησε η Παρθένα,

τη θέριεψε η ψυχή.

Χαίρε πατρίδα μου γλυκιά

Ελλάδα δοξασμένη,

με πίστη και με λεβεντιά

είσαι στεφανωμένη!

Κάθε που συλλογίζομαι

τη δόξα την τρανή σου

ένα έχω πόθο: να φανώ

άξιο κι εγώ παιδί σου.

Αν η πατρίδα απαιτεί

θυσία, δεν τρομάζω.

Όλου του κόσμου τα καλά

μ’ εκείνη δεν τ’ αλλάζω.